text: Indbyggere i Årre trætte af fartgale bilister
  02 maj 2012 kl. 16.14
  De 850 borgere i Årre som ligger ud til Tingvejen, der er en af Varde Kommunes allerfarligste veje, er godt trætte af bilisternes høje fart.
  Indbyggerne har i flere år ønsket en tunnel eller en rundkørsel i krydset ved Årre som skolebørnene krydser hver skoledag. Det har de hidtil fået nej til af vejdirektoratet som administrerer hovedvejen.
  Indbyggerne håber, at deres ønske snart bliver opfyldt med den seneste opmærksomhed på vejene i Varde Kommune efter en opgørelse af dødsfald i alle landets kommuner placerer Varde Kommune på en kedelig førsteplads. 
  Selvom seneste trafikulykke på vejen skete 3. maj sidste år hvor en 47-årig mand blev dræbt, frygter indbyggerne at et nyt uheld kan ske når som helst.
  